वैनगंगा नदी भारतीय राज्य मध्य प्रदेश आ महाराष्ट्र में बहे वाली, गोदावरी थाला के एगो प्रमुख नदी हवे। वैनगंगा नदी के सुरुआत मध्य प्रदेश के सिवनी जिला में महादेव पहाड़ी से होखे ला आ मध्य प्रदेश आ महाराष्ट्र में लगभग 579 किमी (360 मील) बहे के बाद महाराष्ट्र आ तेलंगाना के सीमा पर वर्धा नदी के साथे संगम के बाद ई दुनों मिल के प्राणहिता नदी के नाँव से जानल जालीं आ तेलंगाना के कालेश्वरम में गोदावरी नदी में मिले लीं।
वैनगंगा के सभसे प्रमुख सहायिका नदी कन्हान नदी हवे। एह नदी के थाला में कई गो छोट-बड़ बंधा बनावल गइल बाड़ें। वैनगंगा के नाँव परसिद्ध साहत्यिक रचना जंगल बुक में आवे ला।
bho_Deva bho_Deva